Natten til mandag måtte Nordjyllands Beredskab rykke ud til en brand i et rækkehus på Mispelvej i Aalborg. Klokken 02.51 opdagede en forbipasserende ilden, og ringede 112. Da brandvæsnet ankom var flammerne gået igennem taget, og der måtte derfor sendes en ekstra tankvogn til stedet. Det skriver Nordjyllands Beredskab på Twitter. Rækkehuset stod tomt, da det er under renovering, og der var derfor ingen hjemme, fortæller Jess Falberg, der er vagtchef ved Nordjyllands Politi. -	Nu skal teknikere undersøge branden, så vi kan få klarlagt, hvordan den er opstået, lyder det fra vagtchefen. Branden spredte sig ikke til andre huse.

Referat:
Da brandvæsnet ankom var flammerne gået gennem taget.